Sandis Ozoliņš

Sandis Ozoliņš (dzimis  Siguldā) ir bijušais latviešu hokejists, pēc karjeras beigām — treneris un uzņēmējs. Viņš ir viens no izcilākajiem latviešu hokejistiem, pirmais, kas izcīnījis Stenlija kausu, spēlēja aizsarga pozīcijā. Pēdējais klubs, ko pārstāvējis līdz 2014. gada pavasarim, bija Kontinentālās hokeja līgas klubs Rīgas "Dinamo". Pēc hokejista karjeras beigām 2014. gadā īslaicīgi iesaistījās politikā, kļūstot par partijas "Latvijas attīstībai" biedru. Strādājis par treneri — 2017. gadā S. Ozoliņš bija KHL kluba Rīgas "Dinamo" galvenais treneris,Sandis Ozoliņš apstiprināts par Rīgas 'Dinamo' galveno treneri Delfi taču zaudēja amatu pēc zaudējumu sērijas.

S. Ozoliņš bija uzbrūkošā stila aizsargs, kas lieliski prata savienot savus pienākumus aizsardzībā ar uzbrukumiem, visas karjeras laikā ir bijis starp rezultatīvākajiem aizsargiem. S. Ozoliņš ir panākumiem bagātākais Latvijas hokejists NHL, spēlējis 6 dažādās komandās. 1996. gadā viņš kopā ar Kolorādo "Avalanche" kā pirmais latviešu hokejists izcīnīja Stenlija kausu, NHL karjeras laikā 7 reizes piedalījies Visu zvaigžņu spēlē. S. Ozoliņam pieder iemesto ripu, rezultatīvo piespēļu un gūto punktu rekordi starp latviešu spēlētājiem NHL, tāpat viņš ir arī pārstāvēto klubu (Sanhosē "Sharks" un "Avalanche") vairāku rekordu īpašnieks. Spēlējot NHL, S. Ozoliņš bija vislabāk apmaksātais Latvijas sportists.

Spēlējis PSRS un NVS junioru izlasē. No 1998. līdz 2014. gadam bija viens no Latvijas hokeja izlases līderiem, ar kuru piedalījies trijos ziemas olimpisko spēļu turnīros.

 Karjera 
Profesionālā hokejista karjeru sāka 1990. gadā Rīgas "Dinamo" sastāvā, kas spēlēja PSRS hokeja čempionāta augstākajā līgā.

 NHL 
1991. gada NHL draftā viņu ar kopējo 30. numuru draftēja Sanhosē "Sharks", kuras sastāvā S. Ozoliņš debitēja 1992. gada 8. oktobrī. Debijas spēli aizsargs noslēdza ar rezultatīvu piespēli, kā arī pozitīvu lietderības koeficientu "+3". Kopumā "Sharks" rindās aizsargs aizvadīja nākamās trīs sezonas, līdz 1995.—1996. gada sezonas sākumā viņš tika aizmainīts uz Kolorādo "Avalanche" vienību, kuras sastāvā 1996. gadā ieguva Stenlija kausu. Kopumā "Avalanche" S. Ozoliņš aizvadīja 5 sezonas.

No 2000. līdz 2002. gadam viņš spēlēja Karolīnas "Hurricanes" sastāvā, tad sezonas vidū tika aizmainīts uz Floridas "Panthers", kuras sastāvā aizvadīja vēl pussezonu, līdz atkal tika aizmainīts, šoreiz uz Anahaimas "Mighty Ducks", kuras sastāvā spēlēja līdz 2005.—2006. gada sezonas otrajai pusei. 2006. gada martā tika aizmainīts uz Ņujorkas "Rangers", savukārt 2007. gada novembrī S. Ozoliņš noslēdza līgumu uz vienu gadu ar klubu, kurā sāka savu NHL karjeru - Sanhosē "Sharks".

S. Ozoliņš bija viens no trim Džeimsa Norisa balvas finālistiem 1996.—1997. gada sezonā, kā arī ir spēlējis septiņās NHL Visu zvaigžņu spēlēs. 1997. gadā viņš tika iekļauts arī NHL simboliskajā izlasē.

 Nacionālās izlases 
PSRS hokeja izlases sastāvā S. Ozoliņš piedalījās 1991. gada Pasaules čempionātā junioriem, bet pēc PSRS pašlikvidēšanās viņš 1992. gada Pasaules čempionātā junioriem piedalījās NVS hokeja izlases sastāvā. Tā kā NVS izlasē spēlēja S. Ozoliņš un Sergejs Žoltoks no Latvijas, kas nebija NVS sastāvā, tad vairākas izlases iesniedza protestus, bet tie tika noraidīti.

Latvijas hokeja izlases sastāvā S. Ozoliņš piedalījies 2001. un 2002. gada Pasaules čempionātos, kā arī 2002. un 2006. gada Olimpiskajās spēlēs. Pēc hokeja izlases sliktās spēles 2006. gada Olimpiādē S. Ozoliņš paziņoja, ka Latvijas izlasē vairs nespēlēs. Pirms  kvalifikācijas turnīra 2013. gada februārī viņš atgriezās Latvijas izlasē.

 KHL 
 S. Ozoliņš noslēdza līgumu ar KHL spēlējošo Rīgas "Dinamo", drīz tika ievēlēts par komandas kapteini. Viņš tika atzīts par līgas 2010.—2011. gada sezonas septembra labāko aizsargu.Ozoliņš atzīts par septembra labāko KHL aizsargu

2012. gada septembrī S. Ozoliņš pārgāja uz Mitišču "Atlant". Sākot ar 2013. gada janvāri viņš pildīja arī komandas kapteiņa funkcijas.

Pēc 2012.—2013. gada sezonas S. Ozoliņš atgriezās spēlēt Rīgā un noslēdza viena gada līgumu ar Rīgas "Dinamo".

 Karjeras noslēgšana 
2014. gada 27. maijā LTV1 raidījuma "1:1" intervijas laikā oficiāli paziņoja par profesionālā hokejista karjeras beigšanu un iesaistīšanos aktīvajā politikā, kļūstot par partijas "Latvijas attīstībai" biedru. Tomēr 12. Saeimas vēlēšanās hokejists nekandidēja un aktīvu darbību politikā neuzsāka.

 Trenera karjera 
2016. gada 31. oktobrī tika paziņots, ka S. Ozoliņš kļuvis par Rīgas "Dinamo" trenera palīgu. No 2017. gada 29. maija viņš bija KHL kluba Rīgas "Dinamo" galvenais treneris, taču zaudēja amatu pēc zaudējumu sērijas nākamās KHL sezonas sākumā.

 Privātā dzīve 
S. Ozoliņa karjera NHL ir cietusi no problēmām ar pārmērīgu alkohola lietošanu, viņš ir piedalījies gan brīvprātīgā, gan kluba uzspiestā alkoholisma ārstēšanās programmā. Hokejists savas karjeras laikā vairākkārt ir pieķerts un sodīts par braukšanu pie automašīnas stūres dzērumā.

2010. gadā tika iesniegts šķiršanās pieteikums laulībai ar Sandru Ozoliņu, kas ilga vismaz 15 gadus un kurā dzimuši divi dēli Kristofers un Roberts.Sandis Ozoliņš iesniedzis šķiršanās pieteikumu Kasjauns.lv S. Ozoliņa ģimene dzīvo ASV, Denverā, hokejista dēli nerunā latviski.Sanda Ozoliņa bērni nerunā latviski Kasjauns.lv 2010. gadā dzeltenajā presē parādījās informācija, ka viņam ir attiecības ar modeli un televīzijas personību Annu Lieckalniņu.Sandis Ozoliņš pamet sievu Lieckalniņas dēļ?  TVNET.lv 2011. gada februārī oficiāli izšķīrās no S. Ozoliņas.Sandis Ozoliņš oficiāli šķīries no sievas , mango.lv

S. Ozoliņam pieder golfa klubs "Ozo Golf Club" Rīgā un hokeja klubs Vilki OP.

2014. gadā saņēmis Triju Zvaigžņu ordeni.

 Karjeras statistika 
 Klubu statistika 
     Regulārā sezona   Izslēgšanas spēles Sezona  Klubs  Līga                     1990—91 Rīgas "Dinamo" PSRS 44 0 3 3 51 — — — — — 1991—92 Rīgas "Stars" PSRS 30 6 0 6 42 — — — — — 1991—92 Kanzassitijas "Blades" IHL 34 6 9 15 20 15 2 5 7 22 1992—93 Sanhosē "Sharks" NHL 37 7 16 23 40 — — — — — 1993—94 Sanhosē "Sharks" NHL 81 26 38 64 24 14 0 10 10 8 1994—95 Sanhosē "Sharks" NHL 48 9 16 25 30 11 3 2 5 6 1995—96 Sanhosē "Sharks" NHL 7 1 3 4 4 — — — — — 1995—96 Kolorādo "Avalanche" NHL 66 13 37 50 50 22 5 14 19 16 1995—96 Sanfrancisko "Spiders" IHL 2 1 0 1 0 — — — — — 1996—97 Kolorādo "Avalanche" NHL 80 23 45 68 88 17 4 13 17 24 1997—98 Kolorādo "Avalanche" NHL 66 13 38 51 65 7 0 7 7 14 1998—99 Kolorādo "Avalanche" NHL 39 7 25 32 22 19 4 8 12 22 1999—00 Kolorādo "Avalanche" NHL 82 16 36 52 46 17 5 5 10 20 2000—01 Karolīnas "Hurricanes" NHL 72 12 32 44 71 6 0 2 2 5 2001—02 Karolīnas "Hurricanes" NHL 46 4 19 23 34 — — — — — 2001—02 Floridas "Panthers" NHL 37 10 19 29 24 — — — — — 2002—03 Floridas "Panthers" NHL 51 7 19 26 40 — — — — — 2002—03 Anahaimas "Mighty Ducks" NHL 31 5 13 18 16 21 2 6 8 10 2003—04 Anahaimas "Mighty Ducks" NHL 36 5 11 16 24 — — — — — 2005—06 Anahaimas "Mighty Ducks" NHL 17 3 3 6 8 — — — — — 2005—06 Ņujorkas "Rangers" NHL 14 2 10 12 12 3 0 0 0 6 2006—07 Ņujorkas "Rangers" NHL 21 0 3 3 8 — — — — — 2007—08 Vorčestras "Sharks" AHL 2 0 1 1 0 0 0 0 0 0 2007—08 Sanhosē "Sharks" NHL 38 3 13 16 24 — — — — — 2009—10 Rīgas "Dinamo" KHL 43 5 20 25 109 4 0 3 3 8 2010—11 Rīgas "Dinamo" KHL 41 6 26 32 62 11 0 7 7 12 2011—12 Rīgas "Dinamo" KHL 50 10 10 20 28 7 1 1 2 2 2012—13 Mitišču "Atlant" KHL 42 2 18 20 26 — — — — — 2013—14 Rīgas "Dinamo" KHL 48 5 17 22 46 7 0 2 2 24 Kopā NHL 875 167 397 564 638 137 23 67 90 131 Kopā KHL 224 28 89 117 271 36 1 14 15 64

 Karjera nacionālajās izlasēs 
 Gads  Izlase  Turnīrs           1991 PSRS Pasaules junioru čempionāts 7 1 2 3 6 1992 PSRS/NVS Pasaules junioru čempionāts 7 1 5 6 4 2001 Latvija Pasaules čempionāts 6 0 5 5 2 2002 Latvija Olimpiskās spēles 1 0 4 4 0 2002 Latvija Pasaules čempionāts 6 2 1 3 12 2005 Latvija Olimpiskā kvalifikācija 3 0 1 1 4 2006 Latvija Olimpiskās spēles 5 1 3 4 2 2013 Latvija Olimpiskā kvalifikācija 3 0 0 0 2 2014 Latvija Olimpiskās spēles 5 0 0 0 8

 — Turnīra laikā PSRS sabruka un izlase tika pārsaukta par NVS izlasi, bet S. Ozoliņš un Sergejs Žoltoks bija no Latvijas, kas nebija NVS sastāvā, tāpēc citas komandas protestēja, tomēr protesti tika noraidīti.

 Bibliogrāfija 



 Atsauces 

 Ārējās saites 

 KHL.ru profils 
 Rīgas "Dinamo" profils 

Kategorija:1972. gadā dzimušie
Kategorija:Siguldā dzimušie
Kategorija:Latvijas hokejisti
Kategorija:Sanhosē "Sharks" spēlētāji
Kategorija:Kolorādo "Avalanche" spēlētāji
Kategorija:Karolīnas "Hurricanes" spēlētāji
Kategorija:Floridas "Panthers" spēlētāji
Kategorija:Anahaimas "Mighty Ducks" spēlētāji
Kategorija:Ņujorkas "Rangers" spēlētāji
Kategorija:Rīgas "Dinamo" spēlētāji
Kategorija:Mitišču "Atlant" spēlētāji
Kategorija:Hokejisti 2002. gada ziemas olimpiskajās spēlēs
Kategorija:Hokejisti 2006. gada ziemas olimpiskajās spēlēs
Kategorija:Hokejisti 2014. gada ziemas olimpiskajās spēlēs
Kategorija:Kontinentālās hokeja līgas Zvaigžņu spēles dalībnieki
Kategorija:Stenlija kausa ieguvēji
Kategorija:Triju Zvaigžņu ordeņa komandieri
Kategorija:PSRS hokejisti